Carlos Paredes

Carlos Paredes (16. helmikuuta 1925 Coimbra – 23. heinäkuuta 2004 Lissabon) oli portugalilainen fado-kitaristi ja säveltäjä.

Paredes syntyi Coimbrassa kitaristi Artur Paredesin poikana. Hän aloitti kitaransoiton nelivuotiaana. Hänen ensimmäinen albuminsa oli 1969-1970 äänitetty Guitarra Portuguesa. Paredes myös kirjoitti lauluja muun muassa Amália Rodriguesille ja sävelsi elokuvamusiikkia. Viimeisten yhdentoista elinvuotensa aikana hän ei sairauden vuoksi kyennyt soittamaan kitaraa. Hän kuoli vuonna 2004. 

Paredes oli kommunistipuolueen jäsen ja joutui 1950-1960-luvuilla vangituksi Portugalin hallituksen vastustamisesta.

Portugalilaiset kitaristit
Portugalilaiset säveltäjät
Portugalilaiset lauluntekijät
Vuonna 1925 syntyneet
Vuonna 2004 kuolleet